ئاژانس"فارس" نیمچە فەرمی ئیرانی لە زوانی جولائی راگەیان،" گیچەڵیگ لە تووڕ غاز خوەرئاوای وڵاتەگە بویەسە هووکار داوەزین هەناردەیلی ئەرا عراق وە نزیکەی  5-10 ملیۆن مەتر چوارگوشە لە رووژیگ لەماوەی چەن رووژ گوزەشتە".
وتیش" هەناردەیل غاز ئەرا عراق وەردەوامە و وەردەوامیش مینێد، باوجی لەوەر گەرمی تونیگ لەناوچەیل باشوور و باشوور خوەرئاوای وڵات کارایی کەلوپەلەیل کەرت بەرهەمهاوردن و گواستنەوە وسیایە و کاریگەری نەرێنی دروسکردیە لەبان گواستنەوەی غاز ئەرا تووڕ غاز خوەرئاوای وڵات".
جولائی وتیش، " رووژانە هەناردەیل مامناوەنیگ غاز کریەد ئەرا عراق  ک لە مانگ گوزەشتە 30 مەلیۆن چوارگووشە بوی و ئیرنگە ئەو شمارە رەسیەس ئەرا 21 مەلیۆن چوارگووشە لەماوەی ئی مانگە".
